The Endless River

The Endless River er det 15. studioalbumet til det britiske rockebandet Pink Floyd, utgjeve 7. november 2014. Det er produsert av David Gilmour, Martin Glover, Andy Jackson og Phil Manzanera og er det første studioalbumet til bandet på 20 år, etter The Division Bell frå 1994. Det er òg det første albumet til bandet etter klaverspelar og medlem Richard Wright døydde. Han medverkar på albumet, frå innspelingar gjort i 1993. Det er òg det tredje studioalbumet til bandet etter at Roger Waters forlét bandet i 1985.

Albumet er skildra som «svanesongen» til Wright, og er hovudsakleg eit instrumentalt album, som hovudsakleg består av ambient musikk. Albumet er basert på musikk som bandet spelte inn i lag med Wright under innspelinga av The Division Bell i 1994.

Bakgrunn
Etter at Roger Waters slutta i bandet 1985, og han prøvde å oppløyse bandet med søksmål, leia gitaristen David Gilmour Pink Floyd i lag med trommeslagaren Nick Mason. Sjølv om klaverspelaren Richard Wright slutta i bandet etter The Wall-turneen, vart han invitert attende i bandet av Gilmour og Mason, då Waters forsvann ut. Han var eit fulltidsmedlem att i bandet under innspelinga av det fjortande studioalbumet deira, The Division Bell, som kom ut i 1994. Bandet spelte inn to studioalbum med Gilmour som frontmann, A Momentary Lapse of Reason i 1987 og The Division Bell i 1994.

Richard Wright spelte sidan inn Broken China i 1996, og assisterte David Gilmour med innspelinga av hans On an Island frå 2006, i tillegg til at han deltok på turneen til Gilmour etter dette albumet.

Innspeling

The Endless River er basert på materiale som opphavleg vart innspeling i 1993 og 1994 i samband med innspelinga av The Division Bell, som fann stad i Britannia Row Studios og ombord på Astoria, der Pink Floyd òg delvis spelte inn A Momentary Lapse of Reason og David Gilmour spelte inn On an Island. Materialet er av trommeslagaren Nick Mason skildra som ambient musikk, og var opphavleg meint å kome ut tidlegare med tittelen The Big Spliff. Etter klaverspelaren Richard Wright døydde, gjekk både David Gilmour og Nick Mason attende til studio for å arbeide vidare med The Big Spliff, og inviterte musikarar og produsentar i studio for å arbeide med dei på eit nytt Pink Floyd-albumet  The Endless River var opphavleg meint å vere eit instrumentalt album, men korvokalistar som Durga McBroom vart invitert inn i studio i desember 2013, og Gilmour syng solo på minst ein song på albumet, med tekst skriven av Polly Samson. McBroom sa om innspelingsprosessen:

Guy Pratt, som samarbeidde med Pink Floyd og Gilmour i mange år sidan 1987, og som er gift med dotter til Wright, Gala, spelte bassgitar på albumet. I tillegg er Roxy Music-gitaristen Phil Manzanera medprodusent på albumet. Manzanera var òg medverkande på A Momentary Lapse of Reason i 1987 og medprodusent på On an Island i 2006. Det er annonsert at det ikkje vil kome noko turné etter albumet.

I november-utgåva av Uncut, avklarte Gilmour og Mason at berre ein liten del av The Big Spliff (skapt i lag med Andy Jackson) er med på den endelege plata, og ikkje noko i det heile tatt er henta frå Soundscape, som er eit bonusspor på kassettutgåva av konsertalbumet Pulse. Den endelege plata er basert på fire forskjellige stykke som kvar ta opp ei heil LP-side. Somme delar med Rick Wright frå 1969 er òg miksa inn.

Marknadsføring
Albumet vart avslørt i ei Twitter-melding den 5. juli 2014 av kona til David Gilmour, Polly Samson. The Endless River vart formelt annonsert av bandet den 7. juli via ei pressemelding på nettstaden deira.

Innhald
Alle spor produserte av Gilmour, Martin Glover, Andy Jackson og Phil Manzanera

Medverkande

Pink Floyd
David Gilmour – gitar , EBow-gitar , solovokal , korvokal , klaverinstrument , piano , EMS VCS 3 , bassgitar , Hammondorgel , perkusjon , sampling 
Nick Mason – trommer  perkusjon , rototom , gong , sampling 
Richard Wright – Hammondorgel , Farfisaorgel , Royal Albert Hall-orgelet , piano , Rhodes piano , elektrisk piano , klaverinstrument , synthesiser , sampling 

Andre medverkande

Guy Pratt – bassgitar 
Bob Ezrin – bassgitar , ekstra klaverinstrument 
Andy Jackson – bassgitar , effects 
Jon Carin – synthesiser , perkusjon loop 
Damon Iddins – ekstra klaverinstrument 
Anthony Moore – klaverinstrument 
Gilad Atzmon – tenorsaksofon , klarinett 
Durga McBroom – korvokal 
Louise Marshal – korvokal 
Sarah Brown – korvokal 
Stephen Hawking – elektronisk røyst 
Youth – ekstra programmering, lydteknikar, lyddesign, ymse synthesiser og klaverinstrument
Eddie Bander – ekstra programmering, lydteknikar, lyddesign, ymse synthesiser og klaverinstrument
Michael Rendall – ekstra programmering, lydteknikar, lyddesign, ymse synthesiser og klaverinstrument
 Escala:
 Chantal Leverton – bratsj 
 Victoria Lyon – fiolin 
 Helen Nash – cello 
 Honor Watson – fiolin 

Produksjon og design

David Gilmour – produsent
Phil Manzanera – produsent
Youth – produsent
Andy Jackson – lydteknikar, produsent, miksing, mastering av bonusinnhald for DVD og Blu-ray
Bob Ezrin – medprodusent på 1993-innspelingane
Damon Iddins – lydteknikar
James Guthrie – mastering for CD
Joel Plante – mastering for CD
Doug Sax – mastering for vinyl
Aubrey Powell – kunstnarisk leiar
Stylorouge – design
Ahmed Emad Eldin – konsept for plateomslaget

Salslister

Vekeslister

Årslister

Salstrofé

Kjelder

Denne artikkelen bygger på «The Endless River» frå ,  den 22. september 2014. 
 oppgav desse kjeldene:

Bakgrunnsstoff
Offisiell nettstad
Pink Floyd på Facebook

Musikkalbum frå 2014
Album produserte av David Gilmour
Album produserte av Phil Manzanera
Album produserte av Martin Glover
Album gjevne ut posthumt
Parlophone-album
Pink Floyd-album
Columbia Records-album
Warner Bros. Records-album
Engelske ambient-album
Engelske bluesrockalbum
Plateomslag av Hipgnosis
Nummer-ein-album i Austerrike
Nummer-ein-album i Belgia
Nummer-ein-album i Canada
Nummer-ein-album i Kroatia
Nummer-ein-album i Tsjekkia
Nummer-ein-album i Danmark
Nummer-ein-album i Nederland
Nummer-ein-album i Frankrike
Nummer-ein-album i Tyskland
Nummer-ein-album i Hellas
Nummer-ein-album i Irland
Nummer-ein-album i Israel
Nummer-ein-album i Italia
Nummer-ein-album i New Zealand
Nummer-ein-album i Polen
Nummer-ein-album i Portugal
Nummer-ein-album i Sverige
Nummer-ein-album i Sveits
Nummer-ein-album i Storbritannia